Lav et referat af nedenstående tekst:

Tekst:
Præcis én uge efter kraftig blæst og forhøjet vandstand ramte Danmark, tyder alt på at situationen gentager sig i løbet af søndag og mandag. Det oplyser DMI. Vinden rusker godt her i det nordjyske, og i løbet af dagen tiltager vinden yderligere, og flere steder får vi op til hård kuling fra sydvest med vindstød af stormstyrke, ved kysterne lokalt op til stormende kuling og vindstød af stærk storm. Vinden aftager noget i løbet af eftermiddagen først i de nordvestlige dele af landet. Natten til mandag og mandag morgen og formiddag tiltager vinden igen til hård kuling med vindstød af stormstyrke. Den kraftige vind fra sydvest og vest vil ligeledes resultere i forhøjet vandstand, og som prognoserne ser ud lige nu kan vandstanden i den vestlige del af Limfjorden nå 120-160 centimeter over det normale. Foruden kraftig blæst og forhøjet vandstand ventes også en del regn. Og skal man i dag benytte Sallingsundbroen, bør man overveje en alternativ rute, for broen risikerer at blivet lukket, da der er meldt om vindstød af orkanstyrke, det skriver Midt og Vestjyllands Politi på Twitter.

Referat:
Vejrsituationen i dag i Nordjylland ligner til forveksling vejret for præcis en uge siden. Sallingsundbroen risikerer at blive lukket.